Blålys-bil bøtelagt i Bodø
MMS/SMS: 2200 E-post: 2200@vg.no Tlf: 22 00 00 00 Bilisten hadde nemlig påmonterte blå ledlys på bilen. - Det kunne virke som det var en bil fra nødetatene - det lignet på en bil fra politiet, sier Mads Bernhoft, operasjonsleder i Salten politidistrikt. Det var onsdag kveld at politiet i Salten politidistrikt stoppet personbilen med påmonterte lys i Bodø sentrum. - Det gikk vel inn under kategorien «tøff», sier Bernhoft.Men bilisten var nok ikke like tøff da politiet fikk øye på lysmontasjen. Den ble nemlig ikke så godt mottatt av lovens lange arm. - Det går inn under ulovlig lysbruk, og da er det lys som har blitt brukt på feilaktig måte så de får 2000 kroner i pålegg. Da var sjarmen borte, sier han. Bilisten fikk også pålegg om å fjerne lysene på stedet. - De kommer fra i et miljø hvor de er interessert i biler. De er snille og greier karer, men de har nok vært litt for kreative når det gjelder lysmonterningen, sier Bernhoft.
Politiet sperret opp øynene da passerte en bilist som hadde vært i overkant kreativ med lysmonteringen i kveld.